ساچما ای گؤز اشکدن کؤنلومده‌کی اوْدلاره سوکیم بو دَنلی توتوشان اوْدلاره قیلماز چاره سوآبگوندور گنبدِ دوّار رنگی، بیلمه زمیا محیط اوْلموش گؤزومدن، گنبدِ دوّاره سو؟ذوقِ تیغیندن عجب یوخ اوْلسا کؤنلوم چاک-چاککیم مرور ایلن بوراخیر رخنه‌لر دیواره سووَهم ایلن سؤیلر دلِ مجروح پیکانین سؤزون،احتیاط ایلن ایچر هر کیمده اوْلسا یاره، سوسویا وئرسین باغبان گۆلزاری زحمت چکمه‌سین،بیر گۆل آچیلماز اۆزون تک وئرسه مین گۆلزاره سو!اوْخشادا بیلمز غبارینی محرّر، خطّینهخامه تک باخماقدان ائنسه گؤزلرینه قاره سوعارضین یادیله نمناک اوْلسا مژگانیم، نولا؟ضایع اوْلماز گۆل تمناسیله وئرمک خاره سو!غم گۆنو ائتمه دلِ بیماردان تیغین دریغخیردیر وئرمک قارانقو گئجه‌ده بیماره سوایسته پیکانین کؤنول، هجرینده شوْقوم ساکن ائت سوسوزام، بیر کز بو صحرادا منیمچون آره سومن لبین مشتاقییام، زُهّاد کوثر طالبینئته کیم مسته مِی ایچمک خوش گلیر، هشیاره سو!روضه‌ی کویونا هر دم دوْرماییب ائیلر گذارعاشق اوْلموش غالبا، اوْل سروِ خوش‌رفتاره سوسو یوْلون اوْل کویدان توپراق اوْلوب توتسام گرکچون رقیبیم‌دیر داخی، اوْل کویه قویمان واره سودستبوسو آرزوسیله گر اؤلسم، دوستلارکوزه ائیلین تورپاغیم، سونون اوْنونلا یاره، سوسرو سرکشلیک قیلیر قمری نیازیندان، مگردامنین توتا، آیاغینا دۆشه، یالواره سوایچمک ایستر بۆلبولون قانین مگر بیر رنگ ایلهگۆل بوداغی‌نین مزاجینه گیره قورتاره سو!طینتِ پاکینی روشن قیلمیش اهلِ عالمه اقتدا قیلمیش طریقِ احمدِ مختاره سوسیدِ نوعِ بشر، دریای دُرِّ اصْطَفیکیم سَپیبدیر معجزاتی، آتشِ اشراره سوقیلماق ایچون تازه گۆلزارِ نبوت رونقین معجزیندن ائیله‌میش اظهار سنگِ خاره سومعجزو بیر بحرِ بی‌پایان ایمیش عالمده کیمیئتمیش اوندان مین-مین آتشخانه‌ی کفاره سوحیرت ایلن بارماغین دیشلر کیم ائتسه استماعبارماغیندان وئردیگی شدّت گۆنو انصاره سودوستو گر زهرمار ایچسه، اوْلور آبِ حیاتخصمی سو ایچسه، دؤنر البته زهرِ ماره سوائیله‌میش هر قطره‌دن مین بحرِ رحمت موج‌خیزال سونوب اورجاق وضو ایچون گۆلِ رخساره سوخاکِ پایینا یئتم دئر، عمرلردیر متصلباشینی داشدان-داشا ووروب گزر آواره سوذرّه-ذرّه خاکِ درگاهینا ایستر سالا نوردؤنمز اوْل درگاهدان، گر اولسا پاره-پاره سوذکرِ نعتین وِرد-ینی، درمان بیلیر اهلِ خطاائیله کیم دفعِ خمار ایچون وئره مِی‌خواره سویا حبیب الله! یا خیر البشر! مشتاقینامائیله کیم لب تشنه‌لر یانیب دیلر همواره سوسنسن اوْل بحرِ کرامت، کیم شبِ معراجداشبنمِ فیضین یئتیرمیشن ثابت و سیّاره سوچشمه‌ی خورشیددن هر دم زلالِ فیض ائنرحاجت اوْلسا مرقدین تجدید ائدن معماره سوبیمِ دوزخ، نارِ غم سالمیش دلِ سوزانیماوار امیدیم ابرِ احسانین سپه اوْل ناره سویُمنِ نعتیندن گهر اولموش "فضولی" سؤزلریابرِ نیساندان دؤنن تک لؤلؤی شهواره سوخوابِ غفلتده اوْلان، بیدار اوْلاندا روزِ حشراشکِ حسرتدن دوْلاندا دیده‌ی بیداره سواومدوغوم اوْلدور کی روز حشر محروم اولمایامچشمه‌ی وصلین وئره من تشنه‌ی دیداره سو.@mollafuzuli